Javaslat A TANÁCS HATÁROZATA az Európai Unió által az ENSZ Európai Gazdasági Bizottságának megfelelő bizottságaiban a sávelhagyásra figyelmeztető rendszerekről szóló előírás-tervezet és a fejlett vészfékező rendszerekről szóló előírás-tervezet tekintetében képviselendő álláspontról /* COM/2012/0178 final - 2012/0089 (NLE) */





INDOKOLÁS 1. A JAVASLAT HÁTTERE · A javaslat okai és céljai Az ENSZ Európai Gazdasági Bizottsága (ENSZ-EGB) nemzetközi szinten harmonizált követelményeket dolgoz ki, melyek célja, hogy felszámolják az 1958. évi felülvizsgált megállapodásban részes szerződő felek közötti gépjármű-kereskedelem műszaki akadályait, valamint biztosítsák, hogy az ilyen járművek nagyfokú biztonságot nyújtsanak és óvják a környezetet. Az ENSZ-EGB a közelmúltban véglegesített egy, a gépjárműveknek a sávelhagyásra figyelmeztető rendszerek tekintetében történő jóváhagyására vonatkozó egységes rendelkezésekről szóló előírás-tervezetet[1] és egy, a gépjárműveknek a fejlett vészfékező rendszerek tekintetében történő jóváhagyására vonatkozó egységes rendelkezésekről szóló előírás-tervezetet[2]. Ezen előírás-tervezetek célkitűzése, hogy biztosítsák a sávelhagyásra figyelmeztető rendszerekkel és a fejlett vészfékező rendszerekkel felszerelt gépjárművek magas szintű biztonságát és az ilyen járművek típusjóváhagyásának egységes vizsgálati eljárásait. Uniós szinten a gépjárművek általános biztonságáról szóló 661/2009/EK rendelet[3] a 10. cikkében és végrehajtási intézkedéseiben egyes M2, N2, M3 és N3 gépjármű-kategóriák esetében előírja a fejlett vészfékező rendszer és sávelhagyásra figyelmeztető rendszer beépítését. E javaslat célja, hogy meghatározza az uniós álláspontot a fejlett vészfékező rendszerekre és a sávelhagyásra figyelmeztető rendszerekre vonatkozó fenti két ENSZ-EGB előírás-tervezet tekintetében, valamint rendelkezzen arról, hogy az Unió – amelyet a Bizottság képvisel – megszavazza ezeket a tervezeteket. így lehetővé teszi, hogy a fejlett vészfékező rendszerekre és a sávelhagyásra figyelmeztető rendszerekre vonatkozó fenti két ENSZ-EGB előírás-tervezet a gépjárművek típusjóváhagyására szolgáló uniós rendszer részévé váljon. · Háttér-információk A 661/2009/EK rendelet meghatározza az M2, M3, N2 és N3 kategóriájú gépjárműveknek a sávelhagyásra figyelmeztető rendszerek beépítése tekintetében történő típusjóváhagyására vonatkozó alapvető követelményeket. A 661/2009/EK rendelet meghatározza továbbá az M2, M3, N2 és N3 kategóriájú gépjárműveknek a fejlett vészfékező rendszer beépítése tekintetében történő típusjóváhagyására vonatkozó alapvető követelményeket. Uniós szinten meg kellett határozni az ilyen típusjóváhagyáshoz szükséges egyedi eljárásokat, vizsgálatokat és előírásokat. Ezért a Bizottság 2012-ben elfogadott két, a 661/2009/EK rendeletnek a fejlett vészfékező rendszerek, illetve a sávelhagyásra figyelmeztető rendszerek tekintetében történő végrehajtásáról szóló bizottsági rendeletet[4], amelyek technikai előírásai nagymértékben a két kapcsolódó ENSZ-EGB előíráson alapulnak. Az Unió tehát megszavazza a fejlett vészfékező rendszerekre és a sávelhagyásra figyelmeztető rendszerekre vonatkozó két ENSZ-EGB előírás-tervezetet, annak érdekében, hogy létezzenek olyan nemzetközi szintű közös harmonizált követelmények, amelyek megkönnyítik a nemzetközi kereskedelmet. Ez lehetővé teszi az európai vállalatok számára, hogy világszerte, azaz az 1958. évi felülvizsgált ENSZ-EGB megállapodásban részes szerződő felek országaiban elismert követelményeket kövessenek. · Meglévő rendelkezések a javaslat által érintett területen A 661/2009/EK rendelet az M2, M3, N2 és N3 kategóriájú gépjárműveknek a sávelhagyásra figyelmeztető rendszerek és a vészfékező rendszerek beépítése tekintetében történő típusjóváhagyására vonatkozó követelményeket határoz meg. Emellett a Bizottság 2012-ben két, a 661/2009/EK rendeletnek a sávelhagyásra figyelmeztető rendszerek, illetve a fejlett vészfékező rendszerek tekintetében történő végrehajtására vonatkozó bizottsági rendeletet fogadott el. · Összhang az Unió egyéb szakpolitikáival és célkitűzéseivel A javaslat összhangban van a 661/2009/EK rendelet gépjárművek általános biztonságára vonatkozó célkitűzésével, ezért megfelel az EU azon célkitűzésének, hogy magas szintű közúti és munkahelyi biztonságot valósítson meg. 2. KONZULTÁCIÓ AZ ÉRDEKELTEKKEL; HATÁSVIZSGÁLAT · Konzultáció az érdekeltekkel A javaslat kidolgozása során az Európai Bizottság konzultációt folytatott az érdekelt felekkel. Általános konzultációra került sor a sávelhagyásra figyelmeztető rendszerek és a fejlett vészfékező rendszerek tekintetében tervezett megközelítésről a CARS 21 magas szintű csoportban, amely a tagállamok, a gyártók (európai és nemzeti képviselők és egyes vállalatok), az alkatrészgyártók, a szállítóvállalatok és a fogyasztók képviselőiből áll. A sávelhagyásra figyelmeztető rendszerek és a fejlett vészfékező rendszerek tekintetében javasolt megközelítést a „Műszaki Bizottság – Gépjárművek” elnevezésű bizottság is megvitatta, ahol szavazásra került sor a 661/2009/EK rendeletnek a sávelhagyásra figyelmeztető rendszerek, illetve a fejlett vészfékező rendszerek tekintetében történő végrehajtásáról szóló két bizottsági rendeletről. · Hatásvizsgálat Az Európai Bizottság hatásvizsgálatot végzett a 661/2009/EK rendeletre, beleértve a sávelhagyásra figyelmeztető rendszerekre és a fejlett vészfékező rendszerekre vonatkozóan. Ezen kívül költség-haszon elemzést végeztek a 661/2009/EK rendelet 14. cikke (3) bekezdésének a) pontja szerint, hogy megvizsgálják az egyes járműveket vagy járműosztályokat a fejlett vészfékező rendszerek és a sávelhagyásra figyelmeztető rendszerek felszerelésének kötelezettsége alól mentesítő intézkedések megvalósíthatóságát. 3. A JAVASLAT JOGI ELEMEI · A javaslat összefoglalása A javaslat lehetővé teszi a – Bizottság által képviselt – Unió számára, hogy megszavazza a sávelhagyásra figyelmeztető rendszerekre és a fejlett vészfékező rendszerekre vonatkozó ENSZ-EGB előírások tervezeteit. · Jogalap Az Európai Unió működéséről szóló szerződés sajátosságaihoz való igazodás érdekében az (1) preambulumbekezdésben említett, korábban alkalmazott jogalap helyébe a 218. cikk (9) bekezdésére való közvetlen hivatkozás lépett, aminek következtében módosítani kell a WP29-ülések előkészítési folyamatát, és a jogi forma az utóbbi 14 évben az előkészítési folyamat során alkalmazott bizottsági határozatról tanácsi határozatra változik. · A szubszidiaritás elve A sávelhagyásra figyelmeztető rendszerekre és a fejlett vészfékező rendszerekre vonatkozó követelmények uniós szinten már harmonizáltak. Az ENSZ-EGB előírások tervezeteihez hasonló nemzetközi jogi eszközök megszavazása – annak érdekében, hogy azok a gépjárművek uniós típus-jóváhagyási rendszerének részévé váljanak –, csak uniós szinten lehetséges. Ez nemcsak a belső piac széttagoltságát akadályozza meg, hanem az Unió területén belül egységes egészségvédelmi és biztonsági szabványokat is biztosít. Előnyöket kínál továbbá a méretgazdaságosság terén is: a termékek a teljes európai piac, sőt a nemzetközi piac számára gyárthatók, mivel nem kell azokat egyéni igényeknek megfelelően kialakítani az egyes tagállamok nemzeti típusjóváhagyásának megszerzéséhez. A javaslat ezért megfelel a szubszidiaritás elvének. · Az arányosság elve A javaslat megfelel az arányosság elvének, mert a belső piac zavartalan működésének biztosítására irányuló célkitűzések teljesítéséhez szükségesnél nagyobb mértékben nem avatkozik be, ugyanakkor nagyfokú közbiztonságot és védelmet garantál. · A jogi aktus típusának megválasztása Javasolt aktus: tanácsi határozat. Az Európai Unió működéséről szóló szerződés 218. cikkének (9) bekezdése értelmében a tanácsi határozat alkalmazása helyénvaló. 4. KÖLTSÉGVETÉSI HATÁSOK A javaslatnak nincsenek az uniós költségvetést érintő vonzatai. 5. OPCIONÁLIS ELEMEK · Európai Gazdasági Térség A javasolt aktus érinti az Európai Gazdasági Térséget, ezért arra is ki kell terjeszteni. 2012/0089 (NLE) Javaslat A TANÁCS HATÁROZATA az Európai Unió által az ENSZ Európai Gazdasági Bizottságának megfelelő bizottságaiban a sávelhagyásra figyelmeztető rendszerekről szóló előírás-tervezet és a fejlett vészfékező rendszerekről szóló előírás-tervezet tekintetében képviselendő álláspontról (EGT vonatkozású szöveg) AZ EURÓPAI UNIÓ TANÁCSA, tekintettel az Európai Unió működéséről szóló szerződésre és különösen annak 218. cikke (9) bekezdésével összefüggésben értelmezett 114. cikkére, tekintettel az Európai Bizottság javaslatára, mivel: (1) A 97/836/EK tanácsi határozattal[5] az Unió csatlakozott az ENSZ Európai Gazdasági Bizottságának (ENSZ-EGB) a kerekes járművekre és az azokba szerelhető, illetve az azokon használható berendezésekre és tartozékokra vonatkozó egységes műszaki előírások elfogadásáról, valamint az ezen előírások alapján kibocsátott jóváhagyások kölcsönös elismerésének feltételeiről szóló megállapodásához („1958. évi felülvizsgált megállapodás”); (2) Az ENSZ Európai Gazdasági Bizottságának (ENSZ-EGB) a gépjárműveknek a sávelhagyásra figyelmeztető rendszerek tekintetében történő jóváhagyására vonatkozó egységes rendelkezésekről szóló előírás-tervezetében[6] foglalt harmonizált követelmények, valamint a gépjárműveknek a fejlett vészfékező rendszerek tekintetében történő jóváhagyására vonatkozó egységes rendelkezésekről szóló előírás-tervezetében[7] foglalt harmonizált követelmények célja, hogy felszámolják az 1958. évi felülvizsgált megállapodásban részes szerződő felek közötti gépjármű-kereskedelem műszaki akadályait, valamint biztosítsák, hogy a járművek nagyfokú biztonságot és védelmet nyújtsanak. (3) A gépjárművek, az ezekhez tervezett pótkocsik és rendszerek, alkatrészek valamint önálló műszaki egységek általános biztonságára vonatkozó típus-jóváhagyási előírásokról szóló 2009. július 13-i 661/2009/EK európai parlamenti és tanácsi rendelet[8] kötelezővé teszi a sávelhagyásra figyelmeztető rendszerek és a fejlett vészfékező rendszerek beépítését egyes M2, N2, M3 és N3 kategóriájú gépjárművekbe. (4) Helyénvaló meghatározni az 1958. évi felülvizsgált megállapodás értelmében létrehozott igazgatási bizottságban az Unió nevében a fent említett ENSZ-EGB előírások elfogadásával kapcsolatban képviselendő álláspontot, ELFOGADTA EZT A HATÁROZATOT: 1. cikk Az Európai Unió a kerekes járművekre és az azokba szerelhető, illetve az azokon használható berendezésekre és tartozékokra vonatkozó egységes műszaki előírások elfogadásáról, valamint az ezen előírások alapján kibocsátott jóváhagyások kölcsönös elismerésének feltételeiről szóló 1958. évi felülvizsgált megállapodás értelmében létrehozott igazgatási bizottságban képviselt álláspontjának megfelelően a gépjárműveknek a sávelhagyásra figyelmeztető rendszerek tekintetében történő jóváhagyására vonatkozó egységes rendelkezésekről szóló, az ECE/TRANS/WP.29/2011/78, ECE/TRANS/WP.29/2011/89 és ECE/TRANS/WP.29/2011/91 dokumentumokban foglalt ENSZ-EGB előírás-tervezet mellet szavaz. 2. cikk Az Európai Unió a kerekes járművekre és az azokba szerelhető, illetve az azokon használható berendezésekre és tartozékokra vonatkozó egységes műszaki előírások elfogadásáról, valamint az ezen előírások alapján kibocsátott jóváhagyások kölcsönös elismerésének feltételeiről szóló 1958. évi felülvizsgált megállapodás értelmében létrehozott igazgatási bizottságban képviselt álláspontjának megfelelően a gépjárműveknek a fejlett vészfékező rendszerek tekintetében történő jóváhagyására vonatkozó egységes rendelkezésekről szóló, az ECE/TRANS/WP.29/2011/92, ECE/TRANS/WP.29/2011/92/Amend.1, ECE/TRANS/WP.29/2011/93 és ECE/TRANS/WP.29/2011/93/Amend.1 dokumentumokban foglalt ENSZ-EGB előírás-tervezet mellet szavaz. 3. cikk Ez a határozat elfogadásának napján lép hatályba. Kelt Brüsszelben, -án/-én. a Tanács részéről az elnök [1] ENSZ-EGB-dokumentumok: ECE/TRANS/WP.29/2011/78, ECE/TRANS/WP.29/2011/89 és ECE/TRANS/WP.29/2011/91. [2] ENSZ-EGB-dokumentumok: ECE/TRANS/WP.29/2011/92, ECE/TRANS/WP.29/2011/92/Amend.1, ECE/TRANS/WP.29/2011/93 és ECE TRANS/WP.29/2011/93/Amend.1. [3] HL L 200., 2009.7.31., 1. o. [4] HL L 110. 2012.4.24. 18. o. és HL L 2012.4.21. 1. o. [5] HL L 346, 1997.12.17., 78. o [6] ENSZ-EGB-dokumentumok: ECE/TRANS/WP.29/2011/78, ECE/TRANS/WP.29/2011/89 és ECE/TRANS/WP.29/2011/91. [7] ENSZ-EGB-dokumentumok: ECE /TRANS/WP.29/2011/92, ECE/TRANS/WP.29/2011/92/Amend.1, ECE/TRANS/WP.29/2011/93 és ECE TRANS/WP.29/2011/93/Amend.1. [8] HL L 200., 2009.7.31, 1. o.